ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍՈՒՑՉԻ ՕՐՎԱ ԱՌԹԻՎ

Սիրելի ուսուցիչներ,

Շնորհավորում եմ ձեզ մասնագիտական տոնի՝ ուսուցչի օրվա կապակցությամբ,

Ուսուցչի առաքելությունն ու դերը մեր կյանքում, իրավամբ, կարևոր ու անփոխարինելի է, քանզի ուսուցիչն իր ամենօրյա անխոնջ, դժվարին ու պատասխանատու աշխատանքով՝ տարիների մեծ եռանդ ու ջանք է ներդնում սերունդների կրթման և դաստիարակման գործում: Վստահ եմ, որ սերունդներ կրթելու անձնվեր գործը դուք կատարում եք առանձնակի սիրով ու հոգատարությամբ՝ աշակերտներին տալով ոչ միայն դասագրքային գիտելիքներ, այլ կենաց դասեր, որոնք նրանց ուղեկցելու են կյանքի ողջ ընթացքում։

Հարգելի՛ ուսուցիչներ, ուսուցչի կոչումը արժանիք է, որը դուք վաստակում եք ձեր անդադար աշխատանքի ու նվիրումի շնորհիվ, այս օրը հրաշալի հնարավորություն է մեր երախտիքի, գնահատանքի ու բարեմաղթանքի խոսքը ձեզ ուղղելու համար։

Օգտվելով առիթից՝ առանձնակի ջերմությամբ շնորհավորում եմ Արցախից տեղահանված ուսուցիչներին և մանկավարժներին, ովքեր այսուհետ աշխատելու են Հայաստանի տարբեր դպրոցներում և կրթելու են սերունդներ։

Մեր բոլոր ուսուցիչներին մաղթում եմ համբերատարություն, անսպառ եռանդ, քաջառողջություն, ստեղծագործական և մասնագիտական հաջողություններ։

***Լավագույն մաղթանքներով՝ Թալին համայնքի ղեկավար Տավրոս Սափեյան***